මියගිය එක් සැරයන්වරයකුගේ ඇඟ උඩින් කොල්ලකරුවන්ගේ වෑන් රථය කීප විටක්ම ගමන් කිරීමද සිදුව ඇති බවත් වාර්තා විය.කොල්ලකරුවන් පසුව එම ස්ථානයෙන් පලා ගොස් ඇති අතර අඹේපුස්ස කොස්කැලේ ප්‍රදේශයේදී වාහනය කානුවකට වැටී පෙරැළීමෙන් පසු පලා ගොස් තිබේ.කොල්ලකරුවන් හත්දෙනකු මෙම කොල්ලය සඳහා පැමිණ ඇති අතර ඔවුන් දමා ගිය වෑන් රථය තුළ තිබියදී පොලිස් සහ හමුදා නිල ඇඳුමට සමාන ඇඳුම් සොයාගෙන තිබේ.තුවාල වූ පොලිස් කොස්තාපල්වරු දෙදෙනකු කෑගල්ල රෝහලට ඇතුළත් කර ඇති අතර ඉන් එක් අයකුගේ තත්ත්වය බරපතළ බව රෝහල් ආරංචි මාර්ග කීය.කොල්ලකරුවන් අත්අඩංගුවට ගැනීම සඳහා කෑගල්ල හා වරකාපොළ පොලිසියත්, අඹේපුස්ස යුද හමුදා කඳවුරේ පිරිසකුත් මෙහෙයුමක් ක්‍රියාත්මක කළහ..